Jaburibari

Jaburibari ta un luga den e parti central di Aruba, den region di Paradera. E ta situa 6 kilometer di e capital Oranjestad. Jaburibari ta hiba e nomber di Sero Jaburibari, un elevacion di 83 meterJaburibari, mapcarta.com cu ta un extension di e masivo di Sero Plat. E nomber Jaburibari ta di origen indjan.Frank, Vivienno,  Aruba en een keuze uit haar toponiemen, Aruba (2019), pag.116.

Desde aña 1977 tin instala riba e sero na Jaburibari un tanki di awa cu ta forma parti di e red di distribucion di awa di WEB Aruba.

"Parke Jaburibari" of "Parke Curason" ta un compleho deportivo multifuncional na Jaburibari. Su facilidadnan ta inclui un parke infantil, hardin pa mucha, pista di 750 meter pa canamento y ciclismo, cancha di basketball bou dak, pista di BMX y di skateboard, estacionnan pa workout, iluminacion y veld di futbol cu yerba artificial cu ta carga e nomber Cruyff Court Denzel Dumfries.Linda Rejnders,Father of Parke Curason: George Forbes, Aruba Today (20 di september 2018)

Luganan den cercania ta Moko y Nuñe.

Category:Luga na Aruba